2020. 12. 17.

A FEJLESZTÉSSEL ELÉRNI KÍVÁNT EREDMÉNY

Minta segítségek a kitöltéshez

A FEJLESZTÉSSEL ELÉRNI KÍVÁNT EREDMÉNY

*A fejlesztéssel kívánt eredmény bekérése elsősorban azt a célt szolgálja, hogy a pályázó átgondolja- és meg is tudja fogalmazni, hogy mit vár az adott pályázattól. A pályázónak fontos mérlegelnie, hogy valóban milyen célból pályázik és az eredmény amit elvár, összhangban van-e a fejlesztési elképzelésével.*

## Webshop minta

A fejlesztéstől azt várjuk, hogy az eddig nem létező online kereskedelmünk nagy mértékben fellendül. Tudjuk, hogy önmagában a webshop nem oldja meg a termékeladásunkat, mert azt hirdetni szükséges különböző platformokon (Google, Facebook, Instagram..stb), amihez külsős segítséget szeretnénk igénybe venni. Remélhetőleg egy év alatt a forgalmunk 40%-a az online értékesítésből fog érkezni. 2021-ben ezt a célt tűztük ki, a hirdetésekhez elkülönítettük a megfelelő összegeket és elkezdtük tervezni, mikorra kell elkészüljön a termékportfóliónk ahhoz, hogy 40%-os növekedést tudjunk elérni. Legkésőbb májusban szeretnénk a webshop értékesítést megkezdeni.

## Bemutatkozó oldal minta

A megújult céges bemutatkozó oldalunktól nem várunk különösebb értékesítési eredményt, inkább cégünk megítélésén tud segíteni. Úgy gondoljuk, hogy egy modern és lendületes külsővel és az általunk szerkeszthető tartalmakkal ügyfeleinket jobban tudjuk vezetni, szakértelmünk kommunikációja hatékonyabbé válik. Amennyiben egy hírmodult is beépítünk a weboldalba, ügyfeleinket mindig tudjuk tájékoztatni az aktuális hírekről és lehetőségekről.

## Csak ügyviteli renszer minta

Sokat várunk az új ügyviteli rendszertől, ez elsősorban a munka hatékonyságának növekedése. Szeretnénk, ha a céges munkafolyamatok és az ügyviteli rendszer a leghatékonyabban illeszkednének egymáshoz. Úgy gondoljuk, ezáltal a munka kiosztása-, a munkafolyamatok koordinálása-, valamint az elvégzett munka átláthatósága nagyban segítheti a vezetőség munkáját, az értékesítés hatékonyságát és a jó vezetői döntések meghozatalát. A kimutatási rendszertől azt várjuk, hogy előrejelzést tudjon biztosítani a pénzügy és az értékesítés területén.